देवरिया. यूपी के देवरिया में स्कूली छात्रों का डीएम को ज्ञापन सौंपने और स्कूल प्रबंधक से मिलने जाना भारी पड़ गया। पुलिस ने मासूम छात्रों को दौड़ा-दौड़ाकर पीटना शुरू कर दिया। छात्रों का आरोप है कि स्कूल के एक टीचर उनका मानसिक रूप से उत्पीड़न कर रहे हैं, जिसकी वजह से एक छात्र आत्महत्या भी कर चुका है। छात्रों की मांग है कि टीचर को स्कूल से निकाला जाए। इस मामले में जब स्कूल प्रशासन से बात करने की कोशिश की गई तो कोई भी टीचर या कर्मचारी कुछ भी कहने से बचता नजर आया।
छात्रों ने बताया कि स्कूल में टीचर उनका मानसिक रूप से उत्पीड़न कर रहे हैं। छात्रों ने टीचर को स्कूल से निकाले जाने की मांग को लेकर डीएम और स्कूल प्रबंधन से बात करने जा रहे थे। इसी दौरान पुलिस वहां पहुंची और छात्रों को दौड़ा-दौड़ा कर पीटने लगी।
hin_Deva hin_Deva